16/02/2015 | Administración LocalMunicipal
Laxe
Anuncio sobre a aprobación definitiva e publicación do texto da Ordenanza municipal núm.32, reguladora dos rexistros municipais de natureza urbanística neste Concello de Laxe

ANUNCIO ANUNCIO SOBRE A APROBACIÓN DEFINITIVA E PUBLICACIÓN DO TEXTO DA ORDENANZA MUNICIPAL NÚM.32 REGULADORA DOS REXISTROS MUNICIPAIS DE NATUREZA URBANÍSTICA NESTE CONCELLO DE LAXE O Pleno do Concello de Laxe, na sesión ordinaria do 12 de decembro de 2014, acordou aprobar provisionalmente a ordenanza reguladora dos rexistros municipais de natureza urbanística neste concello de Laxe, publicado o anuncio da dita aprobación no BOP núm.247, do 26/12/2014, sen que durante o prazo de exposición pública se presentase ningunha reclamación e quedando esta aprobada definitivamente, é polo que se publica o seu texto íntegro no BOP, en cumprimento co disposto no artigo 17.3 do Real Decreto Lexislativo 2/2004, do 5 de marzo, polo que se aproba o texto refundido da Lei de Facendas Locais (TRLFL) e dacordo co tenor que seguidamente se transcribe: ORDENANZA MUNICIPAL NÚMM.32 REGULADORA DOS REXISTROS MUNICIPAIS DE NATUREZA URBANÍSTICA NO CONCELLO DE LAXE (A CORUÑA) CAPÍTULO PRELIMINAR ARTIGO 1.º.–OBXECTO DA ORDENANZA ARTIGO 2.º.–NATUREZA, ÁMBITO TERRITORIAL, COMPETENCIA MUNICIPAL E XESTIÓN DOS REXISTROS ARTIGO 3.º.–RESPONSABILIDADE SOBRE OS REXISTROS, OBTENCIÓN E COMUNICACIÓN DE DATOS. RÉXIME DE PROTECCIÓN DATOS DE CARÁCTER PERSOAL CAPÍTULO I.–REXISTRO DE PLANEAMENTO E XESTIÓN ARTIGO 4.º.–OBXECTO DO REXISTRO DE PLANEAMENTO E XESTIÓN ARTIGO 5.º.–ASENTOS DO REXISTRO DE PLANEAMENTO E XESTIÓN, E MODO DE LEVAR O LIBRO DE INSCRICIÓNS CAPÍTULO II.–REXISTRO DE SOLARES E TERREOS SEN URBANIZAR, E OUTROS INMOBLES DE EDIFICACIÓN FORZOSA ARTIGO 6.º.–OBXECTO DO REXISTRO DE SOLARES E TERREOS SEN URBANIZAR, E OUTROS INMOBLES DE EDIFICACIÓN FORZOSA ARTIGO 7.º.–INSCRICIÓN NO REXISTRO DE SOLARES ARTIGO 8.º.–ASENTOS DO REXISTRO DE SOLARES, E MODO DE LEVAR O LIBRO DE INSCRICIÓNS CAPÍTULO III.–INVENTARIO DO PATRIMONIO MUNICIPAL DO SOLO (PMS) ARTIGO 9.º.–OBXECTO DO INVENTARIO DO PATRIMONIO MUNICIPAL DO SOLO (PMS) ARTIGO 10.º.–INSCRICIÓN NO INVENTARIO DO PATRIMONIO MUNICIPAL DO SOLO (PMS) ARTIGO 11.º.–ASENTOS DO INVENTARIO DO PATRIMONIO MUNICIPAL DO SOLO (PMS), E MODO DE LEVAR O LIBRO DE INSCRICIÓNS CAPÍTULO IV.–REXISTRO DE TRANSFERENCIAS DE APROVEITAMENTOS URBANÍSTICOS ARTIGO 12.º.–OBXECTO DO REXISTRO DE TRANSFERENCIAS DE APROVEITAMENTOS URBANÍSTICOS ARTIGO 13.º.–INSCRICIÓN NO REXISTRO DE TRANSFERENCIAS DE APROVEITAMENTOS ARTIGO 14.º.–ASENTOS DO REXISTRO DE TRANSFERENCIAS DE APROVEITAMENTOS E MODO DE LEVAR O LIBRO DE INSCRICIÓNS DISPOSICIÓN ADICIONAL PRIMEIRA DISPOSICIÓN ADICIONAL SEGUNDA DISPOSICIÓN ADICIONAL TERCEIRA DISPOSICIÓN TRANSITORIA UNICA DISPOSICIÓN FINAL ÚNICA CAPÍTULO PRELIMINAR ARTIGO 1.º.–OBXECTO DA ORDENANZA.1. A presente ordenanza, que ten por obxecto a creación de distintos Rexistros administrativos de natureza urbanística e regular o seu funcionamento, os cales aínda que cumpren unha necesaria función de control administrativo, deben fundamentalmente servir como instrumentos de publicidade do planeamento e a xestión urbanística, sendo a difusión da información peza clave no proceso de desenvolvemento do Planeamento Xeral de Ordenación Municipal.2. Os Rexistros aos que se refire a ordenanza son: Rexistro de planeamento e xestión Rexistro de solares Inventario de Patrimonio Municipal do Solo (PMS) Rexistro de transferencias e aproveitamentos urbanísticos ARTIGO 2.º.–NATUREZA, ÁMBITO TERRITORIAL, COMPETENCIA MUNICIPAL E XESTIÓN DOS REXISTROS.1. Os Rexistros municipais contidos na presente ordenanza son ficheiros de titularidade municipal e de carácter público, previstos para o tratamento de datos na xestión urbanística.2. O ámbito do Rexistro é o propio do Concello de Laxe (A Coruña). 3. As competencias de xestión e administración destes Rexistros corresponden ao Concello, e este no seu caso poderá utilizar instrumentos para a xestión directa ou indirecta do Rexistro ou para a xestión conxunta a través de entidades supramunicipais.4. Os cidadáns poderán acceder a estes Rexistros na forma establecida na normativa sobre réxime xurídico das administracións públicas. ARTIGO 3.º.–RESPONSABILIDADE SOBRE OS REXISTROS, OBTENCIÓN E COMUNICACIÓN DE DATOS. RÉXIME DE PROTECCIÓN DE DATOS DE CARÁCTER PERSOAL.1. Órgano, ente ou autoridade administrativa responsable dos ficheiros: Concello de Laxe (A Coruña) 2. Nome e descrición de cada ficheiro: Rexistro de planeamento e xestión Rexistro de solares e terreos sen urbanizar Inventario de Patrimonio Municipal do Solo (PMS) Rexistro de transferencias e aproveitamentos urbanísticos 3. Carácter automatizado ou manual estruturado dos ficheiros: automatizado.4. Medidas de Seguridade: Nivel básico.5. Tipos de datos de carácter persoal que se incluirán nos ficheiros: datos de carácter identificativo.6. Descrición detallada da finalidade dos ficheiros e os usos previstos do mesmo: xestión e autorización.7. Persoas ou colectivos sobre os que se pretende obter datos ou que resultan obrigados a subministralos: solicitantes.8. Procedencia e procedemento de recollida dos datos: o propio interesado ou o seu representante legal; procedemento de recollida: individualmente, mediante solicitudes e declaracións dos propios interesados en impresos normalizados. Soporte papel e informático (cando sexa posible). 9. Órganos e entidades destinatarios das cesións previstas indicando transferencias internacionais: non hai cesións previstas. a) Medidas de seguridade: os ficheiros que se crean cumprirán as medidas de seguridade establecidas no Real Decreto 1.720/2.007, de 21 de decembro, polo que se aproba o Regulamento de desenvolvemento da Lei Orgánica 15/1999, de 13 de decembro, de protección de datos de carácter persoal (LOPD), ou normativa ou regulamentación que a derrogue e/ou substitúa. b) Dereito de acceso, rectificación, cancelación e oposición de datos: as persoas afectadas por ficheiros automatizados e manuais estruturados poderán exercitar o seu dereito de acceso, rectificación, cancelación e oposición de datos cando cumpra ante o órgano responsable dos devanditos ficheiros e na forma prevista no Real Decreto 1.720/2007. CAPÍTULO I.–REXISTRO DE PLANEAMENTO E XESTIÓN ARTIGO 4.º.–OBXECTO DO REXISTRO DE PLANEAMENTO E XESTIÓN.1. O obxecto da creación do Rexistro municipal de planeamento e xestión, en cumprimento do artigo 166 do Real Decreto 2159/1978, de 23 de xuño, que aproba o Regulamento de Planeamento, é levar un libro-rexistro, debidamente autenticado, no que se inscribirán como mínimo: a) os acordos de aprobación definitiva de todos os instrumentos de planeamento e xestión: os Planeamentos Xerais, Planeamentos Parciais, Planeamentos Especiais, Programas de Actuación Urbanística, Estudos de Detalle, Proxectos de Urbanización, Proxectos de Delimitación de Solo Urbano, Proxectos de Delimitación de Polígonos e Unidades de Actuación, Proxectos de Reparcelamento e Proxectos de Compensación, así como acordos de revisión e modificación dos mesmos. b) os convenios urbanísticos c) tamén se inscribirán as resolucións administrativas e sentenzas que afecten aos devanditos instrumentos urbanísticos. ARTIGO 5.º.–ASENTOS DO REXISTRO DE PLANEAMENTO E XESTIÓN, E MODO DE LEVAR O LIBRO DE INSCRICIÓNS.1. Os asentos do Rexistro farán constar as seguintes mencións: a) Identificación do documento ou instrumento de planeamento ou xestión que corresponda, e denominación conforme ao planeamento vixente cando corresponda b) Identificación do autor ou equipo redactor do documento ou instrumento de planeamento ou xestión c) Identificación do promotor do documento ou instrumento de planeamento ou xestión d) Data do acordo adoptado de aprobación definitiva 2. Modo de levar o Libro de Inscricións. a) Primeira dilixencia: na primeira folla en branco do Libro de Inscricións o secretario, estenderá unha certificación expresando o número de folios que contiver e a circunstancia de non acharse ningún tachado, escrito nin utilizado. b) Dilixencias de inscricións: ao final de cada folio, o secretario, estenderá unha dilixencia para a inscrición dos acordos de aprobación definitiva descritos no art.4.º, convenios urbanísticos ou resolucións administrativas e sentenzas que lles afecten que se inscribiron sobre os mesmos, na que fará constar a veracidade dos datos, segundo as certificacións administrativas e rexistrais que obren en cada expediente. c) Numeración de inscricións: cada inscrición levará un número de inscrición encabezado polo catro díxitos do ano en que se practica a inscrición. d) Texto das inscricións: cada inscrición levará un texto que expresará de forma concisa o obxecto da mesma e aquelas cuestións do acordo que a motiven que se consideren necesarias e relevantes. e) Rectificación de erros: nas notas marxinais poderán anotarse, para a súa subsanación, as rectificacións de erros materiais cometidos nalgunha inscrición, asinando o Secretario ou funcionario en quen delegue dita anotación; a rectificación de erros poderá facerse a solicitude dos interesados. f) Prevalencia do libro sobre o soporte informático 1) En caso de discrepancia entre o soporte bibliográfico e o informático, prevalecerá o anotado no primeiro, salvo que se detecte erro material no mesmo, nese caso procederase a emendalo.2) Do soporte informático conservaranse copias de seguridade que deberán ir actualizándose. CAPÍTULO II.–REXISTRO DE SOLARES E TERREOS SEN URBANIZAR, E OUTROS INMOBLES DE EDIFICACIÓN FORZOSA ARTIGO 6.º.–OBXECTO DO REXISTRO DE SOLARES E TERREOS SEN URBANIZAR, E OUTROS INMOBLES DE EDIFICACIÓN FORZOSA.1. O obxecto da creación do Rexistro de solares municipal, en cumprimento do artigo 8.º do Decreto 635/1964, de 5 de marzo, polo que se aproba o Regulamento de edificación forzosa e rexistro municipal de solares, coas derrogacións do Real Decreto 304/1993, de 26 de febreiro, polo que se aproba a táboa de vixencias dos Regulamentos de planeamento, xestión urbanística, disciplina urbanística, edificación forzosa e rexistro municipal de solares e reparcelamentos, en execución da disposición final única do Texto refundido da Lei sobre Réxime do solo e ordenación urbana, é levar preceptivamente un libro-rexistro, debidamente autenticado para o “Rexistro de solares e outros inmobles de edificación forzosa”, obrigatorio no caso de que o municipio teña aprobado o Planeamento Xeral de Ordenación Municipal.2. A constitución formal do “Patrimonio municipal do solo (PMS)” e do “Rexistro de solares” son requisito previo para poder allear ou permutar bens do PMS, tal e como establece o artigo 177.º2 da Lei 9/2002 e as súas modificacións (LOUG). ARTIGO 7.º.–INSCRICIÓN NO REXISTRO DE SOLARES.1. O Rexistro de solares municipal ten carácter público e está constituído por cantos solares, edificios, construcións e instalacións inclúanse no mesmo por resolución administrativa, e ata a aprobación dunha ordenanza específica de rehabilitación e conservación que o complemente, inscribiranse polo menos: a) Os solares non edificados, que son aqueles que carezan total ou parcialmente de construcións permanentes, con arranxo ás normas vixentes e disposicións dos planeamentos; en particular, consideraranse non edificados os solares nos que existan obras abandonadas ou suspendidas, entendéndose como paralizadas as construcións, polo transcurso dun ano desde o momento real de abandono, suspensión ou declaración de caducidade da licenza que, no seu momento se concedese, sempre que conste a vontade inequívoca de abandonar a edificación b) As edificacións en ruína, que son as así declaradas por Resolución do Concello c) As construcións inadecuadas, as destinadas en máis da metade da súa superficie construída a un uso urbanístico incompatible co establecido no planeamento d) As edificacións con orde de rehabilitación, obrigadas ou suxeitas ao deber de rehabilitar pola normativa urbanística ou de conservación do patrimonio 2. Nos mesmos casos establecidos no apartado anterior, o Concello poderá expropiar os solares ou construcións por incumprimento do deber de edificar, rehabilitar ou conservar, ou da función social da propiedade, conforme así o estableza a lexislación urbanística, previa tramitación do oportuno expediente. ARTIGO 8.º.–ASENTOS DO REXISTRO DE SOLARES, E MODO DE LEVAR O LIBRO DE INSCRICIÓNS.1. Os asentos do Rexistro de solares farán constar as seguintes circunstancias respecto de cada inmoble: a) Situación, nome do inmoble se o tiver, o da rúa e praza, número e os que houber tido con anterioridade. b) Referencia catastral. c) Extensión e lindeiros, con determinación, se for posible, da medida destes. d) Natureza do inmoble, o seu destino e cuantos datos permitan a súa mellor identificación. e) Nome, apelidos e domicilio do propietario. f) Cargas, gravames e situacións xurídicas inscritas no Rexistro da Propiedade e circunstancias persoais dos seus titulares. g) Referencia aos datos de inscrición no devandito Rexistro. h) Valoración do terreo conforme ao disposto na lexislación urbanística vixente, e dos demais elementos e edificacións do inmoble, se procede. i) Edificabilidade da finca. j) Prazos incumpridos, con referencia, no seu caso, ao documento que os determinou. k) Inquilinos, arrendatarios e ocupantes do inmoble cuxa existencia conste á Administración. l) Resolución administrativa pola que se acorda a expropiación ou edificación forzosa do solar, facendo constar a resolución firme que declare incumprida a obrigación de edificar ou rehabilitar, así como que dita resolución inscribiuse no Rexistro da Propiedade. M) No seu caso, consignarase o cumprimento da obrigación de edificar mediante a cancelación do asento, e así mesmo as circunstancias previdas en preceptos legais ou regulamentarios que deban reflectirse no Rexistro.2. Modo de levar o Libro de Inscricións. a) Primeira dilixencia: na primeira folla en branco do Libro de Inscricións o Secretario, estenderá unha certificación expresando o número de folios que contiver e a circunstancia de non acharse ningún tachado, escrito nin utilizado. b) Dilixencias de inscricións: ao final de cada folio, o Secretario, estenderá unha dilixencia para a inscrición dos solares, terreos sen edificar ou edificacións que se inscribiron sobre os mesmos, na que fará constar a veracidade dos datos, segundo as certificacións administrativas e rexistrais que obren en cada expediente. c) Texto das inscricións: cada inscrición levará un texto que expresará de forma concisa o obxecto da mesma e aquelas cuestións do acordo que a motiven que se consideren necesarias e relevantes, e polo menos as enumeradas no apartado 1. d) Rectificación de erros: nas notas marxinais poderán anotarse, para a súa subsanación, as rectificacións de erros materiais cometidos nalgunha inscrición, asinando o Secretario a dita anotación; a rectificación de erros poderá facerse a solicitude dos interesados. e) Prevalencia do libro sobre o soporte informático 1) En caso de discrepancia entre o soporte bibliográfico e o informático, prevalecerá o anotado no primeiro, salvo que se detecte erro material no mesmo, nese caso procederase a emendalo.2) Do soporte informático conservaranse copias de seguridade que deberán ir actualizándose mensualmente 3. Salvo os casos en que a lexislación estableza outra cousa, para a súa inscrición rexistral a certificación administrativa cumprirá os seguintes requisitos: a) Expedirase, en exemplar duplicado, polo Secretario, e con inserción literal do acordo adoptado. b) Expresarase que o acto puxo fin á vía administrativa, salvo cando o exonere a lexislación. c) Farase constar, na forma esixida pola Lexislación Hipotecaria, as circunstancias relativas ás persoas, os dereitos e as fincas aos que afecte o acordo. CAPÍTULO III.–INVENTARIO DO PATRIMONIO MUNICIPAL DO SOLO (PMS) ARTIGO 9.º.–OBXECTO DO INVENTARIO DO PATRIMONIO MUNICIPAL DO SOLO (PMS). 1. O obxecto da creación do Inventario de Patrimonio Municipal do Solo (PMS), é o cumprimento do artigo 174.º da Lei 9/2002 e as súas modificacións, de Ordenación e protección do medio rural en Galicia (en diante LOUG), que establece que “os concellos deberán constituír o patrimonio municipal do solo coa finalidade de obter reservas de solo para actuacións de iniciativa pública, facilitar a execución da ordenación territorial e urbanística e contribuír á regulación do mercado de terreos destinados ao desenvolvemento urbanístico”. 2. A constitución formal do “Patrimonio municipal do solo (PMS)” e do “Rexistro de solares” son requisito previo para poder allear ou permutar bens do PMS, tal e como establece o artigo 177.º2 da LOUG. ARTIGO 10.º.–INSCRICIÓN NO INVENTARIO DO PATRIMONIO MUNICIPAL DO SOLO (PMS). 1. Integrarán o patrimonio municipal do solo, conforme á lexislación urbanística vixente: a) Os bens patrimoniais que resultasen clasificados polo planeamento urbanístico como solo urbano ou urbanizable. b) Os terreos e as edificacións ou construcións obtidas en virtude das cesións correspondentes á participación da administración no aproveitamento urbanístico, así como as adquisicións de bens ou diñeiro obtidos con ocasión da xestión urbanística. c) Os terreos e as edificacións ou construcións adquiridos, en virtude de calquera título e en especial mediante a expropiación, polo concello co fin da súa incorporación ao correspondente PMS e os que o sexan como consecuencia do exercicio dos dereitos de tanteo e retracto previstos na mesma Lei. d) Cesións en especie ou metálico derivadas de deberes ou obrigacións, legais ou voluntarias, asumidos en convenios, concursos públicos ou plasmadas en instrumentos de xestión urbanística. e) Os ingresos obtidos mediante alleamento de terreos incluídos no PMS.2. O destino do PMS rexerase pola lexislación urbanística de aplicación. ARTIGO 11.º.–ASENTOS DO INVENTARIO DO PATRIMONIO MUNICIPAL DO SOLO (PMS), E MODO DE LEVAR O LIBRO DE INSCRICIÓNS.1. Os asentos do Patrimonio Municipal do Solo (PMS) farán constar as seguintes mencións: a) Identificación catastral e rexistral cando cumpra, do ben obxecto de inscrición b) Descrición de características relevantes, e valoración do ben c) Identificación do modo de obtención do ben, e data do acordo adoptado polo órgano correspondente 2. Modo de levar o Libro de Inscricións. a) Primeira dilixencia Na primeira folla en branco do Libro de Inscricións o secretario, estenderá unha certificación expresando o número de folios que contiver e a circunstancia de non acharse ningún tachado, escrito nin utilizado. b) Dilixencias de inscricións: ao final de cada folio, o secretario, estenderá unha dilixencia para a inscrición dos bens descritos no artigo 8.º que se inscribiron sobre os mesmos, na que fará constar a veracidade dos datos, segundo as certificacións administrativas e rexistrais que obren en cada expediente. c) Numeración de inscricións: cada inscrición levará un número de inscrición encabezado polo catro díxitos do ano en que se practica a inscrición. d) Texto das inscricións: cada inscrición levará un texto que expresará de forma concisa o obxecto da mesma e aquelas cuestións do acordo que a motiven que se consideren necesarias e relevantes. e) Rectificación de erros: nas notas marxinais poderán anotarse, para a súa subsanación, as rectificacións de erros materiais cometidos nalgunha inscrición, asinando o secretario a dita anotación; a rectificación de erros poderá facerse a solicitude dos interesados. f) Prevalencia do libro sobre o soporte informático: 1) En caso de discrepancia entre o soporte bibliográfico e o informático, prevalecerá o anotado no primeiro, salvo que se detecte erro material no mesmo, nese caso procederase a emendalo.2) Do soporte informático conservaranse copias de seguridade que deberán ir actualizándose mensualmente.3. Salvo os casos en que a lexislación estableza outra cousa, para a súa inscrición rexistral a certificación administrativa cumprirá os seguintes requisitos: a) Expedirase, en exemplar duplicado, polo secretario, e con inserción literal do acordo adoptado. b) Expresarase que o acto puxo fin á vía administrativa, salvo cando o exonere a lexislación. CAPÍTULO IV.–REXISTRO DE TRANSFERENCIAS DE APROVEITAMENTOS URBANÍSTICOS ARTIGO 12.º.–OBXECTO DO REXISTRO DE TRANSFERENCIAS DE APROVEITAMENTOS URBANÍSTICOS.1. Con base de rango legal no artigo 51.º do Real Decreto Lexislativo 2/2008, de 20 de xuño, polo que se aproba o texto refundido da lei do solo (estatal), o obxecto da creación do Rexistro municipal de transferencias e aproveitamentos urbanísticos, en desenvolvemento do Real Decreto 1093/1997, de 4 de xullo, polo que se aproban as “normas complementarias ao Regulamento para a execución da Lei Hipotecaria sobre Inscrición no Rexistro da Propiedade de Actos de Natureza Urbanística”, que prevé de maneira expresa no seu artigo 1.º que son inscribibles no Rexistro entre outros: «as cesións de terreos con carácter obrigatorio nos casos previstos pola lexislación ou como consecuencia de transferencias de aproveitamento urbanístico», «os actos de transferencia e gravame do aproveitamento urbanístico, mesmo se dan lugar a un dereito separado do solo, mediante a apertura dun folio independente», e «calquera outro acto administrativo que en desenvolvemento do planeamento ou dos seus instrumentos de execución modifique, desde logo ou no futuro, o dominio ou calquera outro dereito real sobre fincas determinadas ou a descrición de estas», e ao cal remite o seu artigo 41.º, que establece que «será título suficiente para a inscrición no Rexistro da Propiedade a certificación administrativa do acordo de transferencia ou a escritura pública notarial, acompañados, en cada caso, da certificación do asento practicado no Rexistro Municipal de Transferencias de Aproveitamento». ARTIGO 13.º.–INSCRICIÓN NO REXISTRO DE TRANSFERENCIAS DE APROVEITAMENTOS.1. Son obxecto de inscrición no Rexistro municipal de transferencias de aproveitamentos urbanísticos, cando menos os seguintes actos: a) o aproveitamento urbanístico dos terreos obxecto de cesión con carácter obrigatorio nos casos previstos pola lexislación ou como consecuencia de transferencias de aproveitamento urbanístico b) o aproveitamento urbanístico dos terreos que correspondan á propia Administración actuante (en virtude de cesión obrigaroria ou outros motivos), dos destinados a sistemas xerais ou locais, e en xeral as que sexan obxecto de ocupación sempre que o aproveitamento que lles corresponda non poida ser materializado simultáneamente sobre outra finca c) os acordos de cesión ou distribución de aproveitamentos urbanísticos entre particulares d) os acordos de transferencia e gravame do aproveitamento urbanístico, mesmo se dan lugar a un dereito separado do solo, que, por calquera título, fosen celebrados entre a Administración actuante e os particulares ou acordado pola Administración, mediante a apertura dun folio independente. e) os acordos de reservas de aproveitamento, así como a súa posterior materialización ou compensación sustitutiva, no seu caso f) calquera outro acto administrativo que en desenvolvemento do planeamento ou dos seus instrumentos de execución modifique, dende logo ou no futuro, o aproveitamento urbanístico sobre fincas determinadas ou a descrición destas 2. De conformidade co previsto no apartado primeiro, serán igualmente obxecto de inscrición no Rexistro, con carácter meramente declarativo, entre outras, as seguintes situacións: a) Para os polígonos que se delimiten en solo urbano e/ou sectores en solo urbanizable, o exceso ou defecto de aproveitamento. b) Os aproveitamentos provenientes de sistemas de actuación directos ou indirectos e ocupación directa, no modo que estableza a lexislación urbanística.3. Para a inscrición do aproveitamento no Rexistro de transferencias de aproveitamentos será preciso acreditar a titularidade da parcela ou parcelas aos que a transferencia se refira, esixíndose cando se atope inscrita, certificación rexistral (Rexistro da Propiedade) como modo preferente para acredita-lo estado de dominio e cargas sobre a finca. No suposto de existencia de cargas, notificarase previamente aos titulares das mesmas.4. A inscrición de reservas de aproveitamento require acordo do órgano competente do Concello, que non poderá denegar a aprobación se, no seu día, aceptou a cesión de que traia causa a reserva. ARTIGO 14.º.–ASENTOS DO REXISTRO DE TRANSFERENCIAS DE APROVEITAMENTOS E MODO DE LEVAR O LIBRO DE INSCRICIÓNS.1. Os asentos do Rexistro farán constar, polo menos, as seguintes mencións: a) situación, superficie e datos rexistrais que houber das fincas de orixe e de destino correspondentes ao aproveitamento urbanístico obxecto de inscrición, con referencia, no seu caso, á folla de inscrición no propio Rexistro dos devanditos terreos b) situación urbanística da finca vinculada ao aproveitamento, e área de reparto onde se sitúa, con referencia ao planeamento urbanístico en vigor. c) aproveitamento tipo e aproveitamento correspondente, ou no seu caso aproveitamento obxectivo e aproveitamento subxectivo, e por conseguinte o exceso ou defecto de aproveitamento, expresados en m²c/m²s do uso característico da área de reparto, indicando se a mesma corresponde a cesións obrigatorias a favor da Administración, que se produce entre particulares ou se se verifica con intervención da Administración. d) Titularidade dos novos aproveitamentos resultantes obxecto de inscrición.2. Modo de levar o Libro de Inscricións. a) Primeira dilixencia Na primeira folla en branco do Libro de Inscricións o secretario, estenderá unha certificación expresando o número de folios que contiver e a circunstancia de non acharse ningún tachado, escrito nin utilizado. b) Dilixencias de inscricións: adoptando o sistema de folio real, abrirase un folio a cada aproveitamento onde reflictiranse todas as súas vicisitudes ata o peche do folio cando o aproveitamento sexa efectivamente materializado sobre finca de destino. Ao final de cada asiento, o secretario, estenderá unha dilixencia para a inscrición de aproveitamentos e dos actos de tráfico xurídico que se inscribiron sobre os mesmos, na que fará constar a veracidade dos datos, segundo as certificacións administrativas e rexistrais que obren en cada expediente. c) Numeración de inscricións: cada inscrición levará un número de inscrición encabezado polo catro díxitos do ano en que se practica a inscrición. d) Texto das inscricións: cada inscrición levará un texto que expresará de forma concisa o obxecto da mesma e aquelas cuestións da acta ou documento público que a motiven que se consideren necesarias e relevantes. e) Rectificación de erros: nas notas marxinais poderán anotarse, para a súa subsanación, as rectificacións de erros materiais cometidos nalgunha inscrición, asinando o secretario ou funcionario en quen delegue dita anotación; a rectificación de erros poderá facerse a solicitude dos interesados. f) Prevalencia do libro sobre o soporte informático 1) En caso de discrepancia entre o soporte bibliográfico e o informático, prevalecerá o anotado no primeiro, salvo que se detecte erro material no mesmo, nese caso procederase a emendalo.2) Do soporte informático conservaranse copias de seguridade que deberán ir actualizándose mensualmente. h) Devolución de documentos presentados: os títulos que se presenten no Rexistro devolveranse aos interesados, unha vez practicada a inscrición, con nota de referencia da inscrición practicada sobre o mesmo.3. Salvo os casos en que a lexislación estableza outra cousa, para a súa inscrición rexistral a certificación administrativa cumprirá os seguintes requisitos: a) Expedirase, en exemplar duplicado, polo secretario e con inserción literal do acordo adoptado. b) Expresarase que o acto puxo fin á vía administrativa, salvo cando o exonere a lexislación. c) Farase constar, na forma esixida pola Lexislación Hipotecaria, as circunstancias relativas ás persoas, os dereitos e as fincas aos que afecte o acordo.4. Ademáis da certificación administrativa dos acordos correspondentes, os actos inscribibles formalizaranse en documento notarial, previamente á súa remisión ao Rexistro da Propiedade.5. Para a publicación do contido do rexistro, o Secretario do Concello, estenderá certificación do seu contido. DISPOSICIÓN ADICIONAL PRIMEIRA A competencia para acordar a inscrición nos Rexistros municipais de natureza urbanística correspóndelle ao Alcalde Presidente, ou órgano delegado, de conformidade co previsto na Lei reguladora das Bases do Réxime Local. DISPOSICIÓN ADICIONAL SEGUNDA As certificacións ou acreditacións irrefutables dos datos obrantes da inscrición nos Rexistros municipais de natureza urbanística serán expedidas polo Secretario do Concello, de conformidade cos disposto na Disposición Adicional Segunda da Lei 7/2007, de 12 de abril, pola que se aproba o Estatuto Básico do Empregado Público. DISPOSICIÓN ADICIONAL TERCEIRA No non contido na presente ordenanza, aplicaranse de forma supletoria a lexislación urbanística e do solo, a lexislación de procedemento administrativo, o código civil e a lei hipotecaria e os seus regulamentos, segundo o contido de asunto a suplir. DISPOSICIÓN TRANSITORIA ÚNICA Así mesmo, poderán ser obxecto de anotación nos rexistros urbanísticos municipais os actos susceptibles de inscrición realizados con anterioridade á data de creación de cada rexistro. DISPOSICIÓN FINAL ÚNICA A presente ordenanza entrará en vigor nos termos previstos na Lei reguladora das Bases de Réxime Local. A citada publicación dará cumprimento á esixencia da mesma para a constitución de ficheiros de titularidade pública previsto no artigo 52 do Real Decreto 1720/2007, de 21 de decembro, que aproba o Regulamento que desenvolve a Lei Orgánica 15/1999, de protección de datos de carácter persoal. Laxe, 9 de febrero de 2015. O alcalde Antonio Carracedo Sacedón